ddrg/super_eurlex huggingface dataset:
RÅDETS AFGØRELSE

af 23. november 1999

om godkendelse af forlængelsen af den internationale kaffeoverenskomst 1994 på Fællesskabets vegne

(1999/803/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2 og 3,

under henvisning til forslag fra Kommissionen, og

ud fra følgende betragtninger:

(1) Den internationale kaffeoverenskomst 1994, som blev godkendt af Fællesskabet ved afgørelse 94/570/EF(1), var gyldig indtil den 30. september 1999, medmindre Det Internationale Kafferåd beslutter at forlænge den udover denne dato;

(2) Det Internationale Kafferåd har besluttet at forlænge 1994-overenskomsten med to år;

(3) de kontraherende parter i overenskomsten skal meddele De Forenede Nationers generalsekretær, om de accepterer overenskomstens forlængelse;

(4) forlængelsen er i Fællesskabets interesse, og Fællesskabet før derfor acceptere den i henhold til overenskomstens artikel 47, stk. 2 -

TRUFFET FØLGENDE AFGØRELSE:

Eneste artikel

Fællesskabet accepterer fra den 1. oktober 1999 forlængelsen af den internationale kaffeoverenskomst 1994 med yderligere to år.

Formanden for Rådet bemyndiges til at meddele De Forenede Nationers generalsekretær, at Fællesskabet fra den 1. oktober 1999 accepterer forlængelsen af den omhandlede overenskomst.

Udfærdiget i Bruxelles, den 23. november 1999.

På Rådets vegne

S. LINDEN

Formand

(1) EFT L 222 af 26.8.1994, s. 1.
DEN EUROPÆISKE CENTRALBANKS AFGØRELSE

af 7. oktober 1999

om ændring af forretningsordenen for Den Europæiske Centralbank

(ECB/1999/6)

(1999/810/EF)

STYRELSESRÅDET FOR DEN EUROPÆISKE CENTRALBANK HAR -

under henvisning til statutten for Det Europæiske System af Centralbanker og Den Europæiske Centralbank (i det følgende benævnt "statutten"), særlig artikel 12.3,

under henvisning til forslaget fra Direktionen for Den Europæiske Centralbank (ECB), og

ud fra følgende betragtninger:

(1) For at styrke midlerne til bekæmpelse af svig og andre former for ulovlig aktivitet, der skader ECB's finansielle interesser, skal ECB nedsætte et uafhængigt Udvalg for Bekæmpelse af Svig, som skal kontrollere ECB's virksomhed desangående;

(2) for at sikre ECB's effektive virksomhed desangående er det nødvendigt, at Udvalget for Bekæmpelse af Svig kan udføre sine opgaver uafhængigt inden for ECB's organisation;

(3) forretningsordenen for Den Europæiske Centralbank giver ikke i den foreliggende udgave mulighed for at nedsætte et Udvalg for Bekæmpelse af Svig;

(4) forretningsordenen for Den Europæiske Centralbank giver i den foreliggende udgave kun formanden for ECB beføjelse til at undertegne beslutninger vedtaget af ECB's Direktion; for at sikre fleksibilitet er det nødvendigt at gøre det muligt for andre direktionsmedlemmer end formanden at undertegne beslutninger vedtaget af ECB's Direktion;

(5) det er som følge heraf nødvendigt at ændre forretningsordenen for Den Europæiske Centralbank -

TRUFFET FØLGENDE AFGØRELSE:

Artikel 1

Ny artikel 9a i forretningsordenen for Den Europæiske Centralbank

I forretningsordenen for Den Europæiske Centralbank indsættes som artikel 9a: "Styrelsesrådet kan beslutte at nedsætte et Uafhængigt Udvalg for Bekæmpelse af Svig i ECB."

Artikel 2

Ændring af artikel 17 i forretningsordenen for Den Europæiske Centralbank

Artikel 17.4 i forretningsordenen for Den Europæiske Centralbank ændres og læses således: "17.4. ECB's beslutninger og henstillinger skal vedtages af Styrelsesrådet eller Direktionen inden for deres respektive kompetenceområde og undertegnes af formanden. ECB's beslutninger om at pålægge tredjeparter sanktionen undertegnes af formanden, næstformanden eller to andre medlemmer af Direktionen. ECB's beslutninger og henstillinger skal indeholde en begrundelse. Henstillinger vedrørende afledt fællesskabsret i henhold til statuttens artikel 42 vedtages af Styrelsesrådet."

Artikel 3

Afsluttende bestemmelser

Denne afgørelse offentliggøres i De Europæiske Fællesskabers Tidende.

Afgørelsen får virkning fra datoen for offentliggørelsen.

Udfærdiget i Frankfurt am Main, den 7. oktober 1999.

Willem F. DUISENBERG

Formand for ECB
RÅDETS AFGØRELSE

af 22. november 1999

om Fællesskabets deltagelse i Det Europæiske Observationsorgan for det Audiovisuelle Område

(1999/784/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 157, stk. 3,

under henvisning til Kommissionens forslag(1),

under henvisning til udtalelse fra Europa-Parlamentet(2),

under henvisning til udtalelse fra Det Økonomiske og Sociale Udvalg(3), og

ud fra følgende betragtninger:

(1) Resolution (97) 4 vedtaget af Europarådets ministerkomité den 20. marts 1997 bekræftede den fortsatte drift af Det Europæiske Observationsorgan for det Audiovisuelle Område, der oprindeligt blev oprettet ved resolution (92) 70, vedtaget af ministerkomitéen den 15. december 1992;

(2) alle medlemsstaterne er medlemmer af Det Europæiske Observationsorgan for det Audiovisuelle Område; Kommissionens repræsentation af Fællesskabet i dets forbindelser med Det Europæiske Observationsorgan for det Audiovisuelle Område berører ikke den individuelle direkte repræsentation i observationsorganet af de enkelte medlemsstater i Den Europæiske Union;

(3) Rådet vedtog den 26. april 1999 en afgørelse om etablering af en fælles infrastruktur for statistisk information vedrørende industri og markeder inden for de audiovisuelle og dermed forbundne sektorer(4);

(4) der er derfor behov for at sikre komplementaritet mellem det arbejde, der er udført i henhold til ovennævnte rådsafgørelse og af Det Europæiske Observationsorgan for det Audiovisuelle Område;

(5) Det Europæiske Observationsorgan for det Audiovisuelle Område bidrager til en styrkelse af konkurrenceevnen i Fælleskabets audiovisuelle industri, især ved at forbedre formidlingen af informationer i industrien, herunder navnlig de små og mellemstore virksomheder, og fremme gennemskueligheden på markedet -

TRUFFET FØLGENDE AFGØRELSE:

Artikel 1

Fællesskabet er medlem af Det Europæiske Observationsorgan for det Audiovisuelle Område.

Artikel 2

Kommissionen repræsenterer Fællesskabet i dets forbindelser med observationsorganet.

Artikel 3

De nødvendige bevillinger til Fællesskabets finansielle bidrag til observationsorganets driftsbudget godkendes af budgetmyndigheden i overensstemmelse med de gældende finansielle overslag.

Artikel 4

Inden udgangen af det tredje år efter året for vedtagelsen af denne afgørelse samt ved udløbet af denne afgørelse forelægger Kommissionen Europa-Parlementet, Rådet og Det Økonomiske og Sociale Udvalg en rapport om gennemførelsen af afgørelsen.

Artikel 5

Denne afgørelse udløber den sidste dag i den sidste måned af det femte år efter året for dens vedtagelse.

Udfærdiget i Bruxelles, den 22. november 1999.

På Rådets vegne

K. HEMILÄ

Formand

(1) EFT C 110 af 21.4.1999, s. 14.

(2) Udtalelse afgivet den 28. oktober 1999 (endnu ikke offentliggjort i EFT).

(3) Udtalelse afgivet den 22. september 1999 (endnu ikke offentliggjort i EFT).

(4) EFT L 117 af 5.5.1999, s. 39.
RÅDETS AFGØRELSE

af 22. november 1999

om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og det finansielle bidrag, der er omhandlet i aftalen mellem Det Europæiske Økonomiske Fællesskab og Folkerepublikken Angola om fiskeri ud for Angola, for perioden 3. maj 1999 til 2. maj 2000

(1999/783/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til aftalen mellem Det Europæiske Økonomiske Fællesskab og Folkerepublikken Angola om fiskeri ud for Angola(1),

under henvisning til forslag fra Kommissionen, og

ud fra følgende betragtninger:

(1) Fællesskabet og Republikken Angola har ført forhandlinger for at fastsætte de ændringer, der skal indføjes i nævnte aftale ved udløbet af gyldighedsperioden for den protokol, der for tiden er i kraft, og som er knyttet til den pågældende aftale;

(2) ved afslutningen af disse forhandlinger blev der den 2. maj 1999 paraferet en ny protokol;

(3) ifølge denne protokol har fiskere fra Fællesskabet fiskerimuligheder i farvande henhørende under Angolas højhedsområde eller jurisdiktion i perioden 3. maj 1999 til 2. maj 2000;

(4) for at undgå enhver afbrydelse af EF-fartøjernes fiskeri kræves det, at den nye protokol anvendes snarest; parterne har derfor paraferet en aftale i form af brevveksling om midlertidig anvendelse af nævnte protokol fra den dag, der følger efter datoen for udløbet af den gældende protokol; aftalen i form af brevveksling bør godkendes med forbehold af en endelig afgørelse i henhold til traktatens artikel 37;

(5) nøglen for fordelingen af fangstmulighederne mellem medlemsstaterne bør fastsættes på grundlag af fordelingen af de traditionelle fangstmuligheder i forbindelse med fiskeriaftalen -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og det finansielle bidrag, der er omhandlet i aftalen mellem Det Europæiske Økonomiske Fællesskab og Folkerepublikken Angola om fiskeri ud for Angola, for perioden 3. maj 1999 til 2. maj 2000, godkendes herved på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

De i protokollen fastsatte fangstmuligheder fordeles mellem medlemsstaterne efter følgende nøgle:

- Rejefiskerfartøjer:

>TABELPOSITION>

- Trawlere til bundfiskeri:

>TABELPOSITION>

- Bundline:

>TABELPOSITION>

- Notfartøjer til tunfiskeri med fryseanlæg:

>TABELPOSITION>

- Langlinefartøjer med flydeline:

>TABELPOSITION>

Hvis de i protokollen fastsatte fangstmuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra enhver anden medlemsstat i betragtning.

Artikel 3

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 22. november 1999.

På Rådets vegne

K. HEMILÄ

Formand

(1) EFT L 341 af 3.12.1987, s. 1.
RÅDETS AFGØRELSE

af 29. juli 1999

om midlertidig anvendelse af aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side

(1999/753/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, første afsnit, første og andet punktum,

under henvisning til forslag fra Kommissionen, og

ud fra følgende betragtninger:

1) Fællesskabet og Sydafrika har forpligtet sig til at fastlægge procedurer for en fremskyndet anvendelse af aftalen om handel, udvikling og samarbejde mellem det Europæiske Fællesskab og dets medlemsstater på den ene side og Den Sydafrikanske Republik på den anden side;

2) en midlertidige anvendelse af nævnte aftale ved hjælp af en aftale i form af brevvekskling er nødvendig for at skabe en samlet ramme for samarbejdet mellem Fællesskabet og Sydafrika, indtil de procedurer, der kræves for aftalens ikrafttræden, er afsluttet;

3) aftalen i form af brevveksling bør derfor godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Fællesskabet og Sydafrika om midlertidig anvendelse af en del af aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side, godkendes herved på Fællesskabets vegne.

Teksten i aftalen i form af brevveksling samt teksten til selve aftalen er knyttet til denne afgørelse.

Artikel 2

Med hensyn til gennemførelsen af aftalens artikel 97 er en repræsentant fra Kommissionen formand for samarbejdsrådet og fremfører Fællesskabets holdning i den periode, hvor aftalen finder midlertidigt anvendelse.

Fællesskabets holdning i samarbejdsrådet fastlægges af Rådet på forslag af Kommissionen.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 29. juli 1999.

På Rådets vegne

S. HASSI

Formand
RÅDETS AFGØRELSE

af 21. december 1999

om midlertidig anvendelse af en bilateral tekstilaftale mellem Det Europæiske Fællesskab og Den Tidligere Jugoslaviske Republik Makedonien

(1999/875/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Det Europæiske Fællesskabs vegne forhandlet om en aftale med Den Tidligere Jugoslaviske Republik Makedonien om handel med tekstilvarer.

(2) Denne aftale bør anvendes midlertidigt fra den 1. januar 2000 i afventning af afslutningen af procedurerne for dets indgåelse, forudsat at Den Tidligere Jugoslaviske Republik Makedonien også anvender den midlertidigt -

TRUFFET FØLGENDE AFGØRELSE:

Eneste artikel

Aftalen mellem Det Europæiske Fællesskab og Den Tidligere Jugoslaviske Republik Makedonien om handel med tekstilvarer anvendes midlertidigt fra den 1. januar 2000 i afventning af afslutningen af procedurerne for dens indgåelse, forudsat at Den Tidligere Jugoslaviske Republik Makedonien også anvender den midlertidigt(1).

Teksten til aftalen er knyttet til denne afgørelse.

Udfærdiget i Bruxelles, den 21. december 1999.

På Rådets vegne

T. HALONEN

Formand

(1) Den dato, fra hvilken aftalen anvendes midlertidigt, vil blive offentliggjort i De Europæiske Fællesskabers Tidende, C-udgaven.
1999/872/EF, EKSF, Euratom: Rådets afgørelse af 17. december 1999 om udnævnelse af otte medlemmer af De Europæiske Fællesskabers Revisionsret



EF-Tidende nr. L 340 af 31/12/1999 s. 0105 - 0105



RÅDETS AFGØRELSE af 17. december 1999 om udnævnelse af otte medlemmer af De Europæiske Fællesskabers Revisionsret (1999/872/EF, EKSF, Euratom) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 247, stk. 3, under henvisning til traktaten om Det Europæiske Kul- og Stålfællesskab, særlig artikel 45 B, stk. 3, under henvisning til traktaten om oprettelse af Det Europæiske Atomenergifællesskab, særlig artikel 160 B, stk. 3, under henvisning til Europa-Parlamentets udtalelser(1), og ud fra følgende betragtninger: (1) Tjenesteperioden for Patrick Everard, Jørgen Mohr, Antoni Castells, Barry Desmond, Giorgio Clemente, Armindo de Jesus de Sousa Ribeiro, Aunus Salmi og Jan O. Karlsson udløber den 9. februar 2000; (2) der skal således foretages nyudnævnelser - TRUFFET FØLGENDE AFGØRELSE: Artikel 1 Følgende udnævnes til medlemmer af Revisionsretten for perioden fra den 1. marts 2000 til og med den 9. februar 2006: - Robert Reynders - Jørgen Mohr - Juan Manuel Fabra Valles - Máire Geoghegan-Quinn - Giorgio Clemente - Vítor Manuel da Silva Caldeira - Aunus Salmi - Jan O. Karlsson Artikel 2 Denne afgørelse offentliggøres i De Europæiske Fællesskabers Tidende. Udfærdiget i Bruxelles, den 17. december 1999. På Rådets vegne K. HEMILÄ Formand (1) Udtalelser afgivet den 16. december 1999; endnu ikke offentliggjort i De Europæiske Fællesskabers Tidende.
RÅDETS AFGØRELSE

af 21. december 1999

om midlertidig anvendelse af aftalen i form af brevveksling mellem Det Europæiske Fællesskab og Ukraine om ændring af aftalen mellem Det Europæiske Fællesskab og Ukraine om handel med tekstilvarer

(1999/871/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Fællesskabets vegne ført forhandlinger om en aftale i form af brevveksling mellem Det Europæiske Fællesskab og Ukraine om ændring af aftalen mellem Det Europæiske Fællesskab og Ukraine om handel med tekstilvarer;

(2) aftalen i form af brevveksling, bør under hensyn til bestemmelserne om kontingentforhøjelser i 1999, anvendes midlertidigt i afventning af fuldførelsen af de for indgåelsen nødvendige procedurer og under forudsætning af, at Ukraine også anvender den midlertidigt -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Ukraine om ændring af aftalen mellem Det Europæiske Fællesskab og Ukraine om handel med tekstilvarer anvendes midlertidigt i afventning af den formelle indgåelse og under forudsætning af, at Ukraine også anvender den midlertidigt(1).

Teksten til aftale er knyttet til denne afgørelse.

Artikel 2

Denne afgørelse offentliggøres i De Europæiske Fællesskabers Tidende.

Den træder i kraft på dagen for offentliggørelsen.

Udfærdiget i Bruxelles, den 21. december 1999.

På Rådets vegne

T. HALONEN

Formand

(1) Datoen for den midlertidige anvendelses begyndelse vil blive offentliggjort i De Europæiske Fællesskabers Tidendes serie C.
RÅDETS AFGØRELSE

af 13. december 1999

om udnævnelse af et medlem af Det Rådgivende Udvalg for Uddannelsen inden for Sygeplejeområdet

(1999/C 373/03)

RÅDET FOR DEN EUROPÆISKE UNION HAR -

under henvisning til Rådets afgørelse 77/454/EØF af 27. juni 1977 om nedsættelse af et rådgivende udvalg for uddannelsen inden for sygeplejeområdet(1) særlig artikel 3 og 4, og

ud fra følgende betragtninger:

(1) Rådet udnævnte ved afgørelse af 6. juli 1998(2) Honorio-Carlos BANDO CASADO som medlem for perioden indtil den 5. juli 2001;

(2) den spanske regering har indstillet Matilde LEDESMA VICENTE som efterfølger for Honorio-Carlos BANDO CASADO -

TRUFFET FØLGENDE AFGØRELSE:

Eneste artikel

Matilde LEDESMA VICENTE udnævnes til medlem af Det Rådgivende Udvalg for Uddannelsen inden for Sygeplejeområdet som efterfølger for Honorio-Carlos BANDO CASADO for den resterende del af dennes mandatperiode, dvs. indtil den 5. juli 2001.

Udfærdiget i Bruxelles, den 13. december 1999.

På Rådets vegne

S. HASSI

Formand

(1) EFT L 176 af 15.7.1977, s. 11.

(2) EFT C 219 af 15.7.1998, s. 1.
RÅDETS AFGØRELSE

af 17. december 1999

om indgåelse af en aftale i form af brevveksling mellem Det Europæiske Fællesskab og Den Tunesiske Republik om ordningen for import i Fællesskabet af ubehandlet olivenolie med oprindelse i Tunesien

(1999/873/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Der er forhandlet en aftale i form af brevveksling mellem Det Europæiske Fællesskab og Den Tunesiske Republik om videreførelse af ordningen for import til Fællesskabet af ubehandlet olivenolie med oprindelse i Tunesien for perioden fra den 1. januar til den 31. december 2000, således som fastsat i artikel 3 i protokol nr. 1 i Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side(1);

(2) denne aftale skal godkendes på Fællesskabets vegne -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Den Tunesiske Republik om ordningen for import til Fællesskabet af ubehandlet olivenolie med oprindelse i Tunesien godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 17. december 1999.

På Rådets vegne

K. HEMILÄ

Formand

(1) EFT L 97 af 30.3.1998, s. 1.
KOMMISSIONENS BESLUTNING

af 6. december 1999

om visse beskyttelsesforanstaltninger vedrørende dyr af hestefamilien fra Amerikas Forenede Stater og om ophævelse af beslutning 1999/707/EF

(meddelt under nummer K(1999) 4066)

(EØS-relevant tekst)

(1999/839/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7, og

ud fra følgende betragtninger:

(1) Der er i Amerikas Forenede Stater konstateret tilfælde af West Nile-feber, en ikke-smitsom vektoroverført virussygdom, hos mennesker og heste i staten New York. Virusen eller virusgenomet er blevet påvist hos fugle og/eller vektorinsekter i New York City og i visse dele af staterne New York, Connecticut og New Jersey;

(2) denne sygdom kan udgøre en sundhedsfare for mennester og dyr af hestefamilien i EF;

(3) ved beslutning 1999/707/EF(3) vedtog Kommissionen beskyttelsesforanstaltninger på EF-plan over for indførsel af dyr af hestefamilien fra Amerikas Forenede Stater;

(4) ifølge de epidemiologiske oplysninger fra de amerikanske myndigheder bør der på regionalt plan stilles supplerende betingelser ved midlertidig indførsel af registrerede heste, genindførsel af registrerede heste efter midlertidig udførsel og permanent indførsel og transit af dyr af hestefamilien fra Amerikas Forenede Stater;

(5) af procedurehensyn og for at tilpasse foranstaltningerne til den aktuelle epidemiologiske situation, er det nødvendigt at ophæve beslutning 1999/707/EF;

(6) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Ved midlertidig indførsel af registrerede heste, genindførsel af registrerede heste efter midlertidig udførsel og indførsel og transit af dyr af hestefamilien fra Amerikas Forenede Stater kræves der et tillægscertifikat som vist i bilaget til denne beslutning, der er underskrevet af de centrale amerikanske veterinærmyndigheder.

Artikel 2

Beslutning 1999/707/EF ophæves.

Artikel 3

Medlemsstaterne ændrer de foranstaltninger, de anvender over for Amerikas Forenede Stater, for at efterkomme denne beslutning.

De underretter Kommissionen herom.

Artikel 4

Denne beslutning anvendes indtil den 31. januar 2000.

Artikel 5

Denne beslutning er rettet til medlemsstaterne.

Udfærdiget i Bruxelles, den 6. december 1999.

På Kommissionens vegne

David BYRNE

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 280 af 30.10.1999, s. 125.

BILAG

>PIC FILE= "L_1999325DA.006302.EPS">